
Τετάρτη, 26 Αυγούστου 2026

ΔΕΛΤΙΟ ΤΥΠΟΥ

Συλλήψεις αλλοδαπών στην Πάτρα – Εντοπισμός και διάσωση 51 αλλοδαπών και σύλληψη του αλλοδαπού διακινητή τους στην Ιεράπετρα – Εντοπισμός και διάσωση 61 αλλοδαπών στην Ιεράπετρα – Εντοπισμός και διάσωση 138  αλλοδαπών στους Καλούς Λιμένες


Τις απογευματινές ώρες χθες, στελέχη του Γραφείου Ασφάλειας της Λιμενικής Αρχής της Πάτρας προέβησαν στη σύλληψη δύο 29χρονων αλλοδαπών (υπηκόων Τουρκίας) για παράβαση των διατάξεων του Ν. 5038/2023. Συγκεκριμένα, σε έλεγχο που διενεργήθηκε εντός του επιβατικού σταθμού του νότιου λιμένα Πατρών, οι ανωτέρω επιχείρησαν να ταξιδέψουν με επιβατηγό-οχηματαγωγό πλοίο με προορισμό λιμάνι της Ιταλίας, επιδεικνύοντας πλαστά ταξιδιωτικά έγγραφα. Από το Κεντρικό Λιμεναρχείο Πάτρας που διενεργεί την προανάκριση, κατασχέθηκαν τα εν λόγω ταξιδιωτικά έγγραφα.

*****

Τις μεσημβρινές ώρες χθες, ενημερώθηκε η Λιμενική Αρχή της Ιεράπετρας από το Ενιαίο Κέντρο Συντονισμού Έρευνας και Διάσωσης (Ε.Κ.Σ.Ε.Δ.) του Αρχηγείου Λ.Σ.-ΕΛ.ΑΚΤ., για την παροχή συνδρομής σε μία λέμβο σε δυσχερή θέση με αλλοδαπούς επιβαίνοντες, στη θαλάσσια περιοχή 32 ν.μ. νότια της Ιεράπετρας. Εντοπίστηκαν πενήντα δύο (52) αλλοδαποί (47 άντρες και 5 γυναίκες) και περισυλλέχθηκαν από το παραπλέον δεξαμενόπλοιο (Δ/Ξ) «VALSENSIA» σημαίας Μάλτας. Στη συνέχεια, οι αλλοδαποί μετεπιβιβάστηκαν σε Περιπολικό σκάφος Λ.Σ.-ΕΛ.ΑΚΤ. (Π.Λ.Σ.) και μεταφέρθηκαν με ασφάλεια στο αλιευτικό καταφύγιο της Ιεράπετρας. 
Σύμφωνα με τους αλλοδαπούς, εκκίνησαν τις πρωινές ώρες την 21.08.2026 από την περιοχή Τομπρούκ της Λιβύης με προορισμό την Ελλάδα. Από το Λιμεναρχείο Ιεράπετρας που διενεργεί την προανάκριση, συνελήφθη ένας 17χρονος αλλοδαπός (υπήκοος Νοτίου Σουδάν) εκ των ανωτέρω, για παράβαση του άρθρου 83 του Ν. 3386/2005 «Παράνομη είσοδος στη χώρα», του άρθρου 25 του Ν. 5038/2023 «Διευκόλυνση» σε συνδυασμό με το άρθρο 306 του Π.Κ. «Έκθεση», καθώς αναγνωρίστηκε ως ο διακινητής των υπολοίπων.

*****

Τις μεσημβρινές ώρες χθες, ενημερώθηκε η Λιμενική Αρχή της Ιεράπετρας από το Ενιαίο Κέντρο Συντονισμού Έρευνας και Διάσωσης (Ε.Κ.Σ.Ε.Δ.) του Αρχηγείου Λ.Σ.-ΕΛ.ΑΚΤ., για την παροχή συνδρομής σε μία λέμβο σε δυσχερή θέση με αλλοδαπούς επιβαίνοντες, στη θαλάσσια περιοχή 48 ν.μ. νότια της Ιεράπετρας. Εντοπίστηκαν εξήντα ένας (61) αλλοδαποί (60 άντρες και 1 γυναίκα) και περισυλλέχθηκαν από το αλιευτικό (Α/Κ) σκάφος «ΠΟΠΗ» Ν.Κ. 226. Στη συνέχεια, οι αλλοδαποί μεταφέρθηκαν με ασφάλεια στο αλιευτικό καταφύγιο της Ιεράπετρας. Προανάκριση διενεργείται από το Λιμεναρχείο Ιεράπετρας.

*****
Τις πρώτες πρωινές ώρες σήμερα, ενημερώθηκε η Λιμενική Αρχή των Καλών Λιμένων από το Ενιαίο Κέντρο Συντονισμού Έρευνας και Διάσωσης (Ε.Κ.Σ.Ε.Δ.) του Αρχηγείου Λ.Σ.-ΕΛ.ΑΚΤ., για την παροχή συνδρομής σε μία λέμβο σε δυσχερή θέση με αλλοδαπούς επιβαίνοντες, στη θαλάσσια περιοχή νότια των Καλών Λιμένων. Εντοπίστηκαν εβδομήντα ένας (71) αλλοδαποί (68 άντρες, 2 γυναίκες και 1 ανήλικος) οι οποίοι περισυλλέχθηκαν από το παραπλέον δεξαμενόπλοιο (Δ/Ξ) «VALSENSIA» σημαίας Μάλτας και μεταφέρθηκαν με τη συνδρομή της Ε/Γ-λάντζας «ΕΛΕΝΗ» Ν.Π.2097 στο λιμάνι των Καλών Λιμένων. Στη συνέχεια, οι διασωθέντες μεταφέρθηκαν στο λιμάνι του Ηρακλείου, συνοδεία στελεχών του Κλιμακίου Ειδικών Αποστολών του Κεντρικού Λιμεναρχείου Ηρακλείου και  του Αστυνομικού Τμήματος Φαιστού. Προανάκριση διενεργείται από το Κεντρικό Λιμεναρχείο Ηρακλείου.

*****

Τις πρώτες πρωινές ώρες σήμερα, ενημερώθηκε η Λιμενική Αρχή των Καλών Λιμένων από το Ενιαίο Κέντρο Συντονισμού Έρευνας και Διάσωσης (Ε.Κ.Σ.Ε.Δ.) του Αρχηγείου Λ.Σ.-ΕΛ.ΑΚΤ., για την παροχή συνδρομής σε μία λέμβο σε δυσχερή θέση με αλλοδαπούς επιβαίνοντες, στη θαλάσσια περιοχή νότια των Καλών Λιμένων. Εντοπίστηκαν εξήντα επτά (67) αλλοδαποί (64 άντρες, 2 γυναίκες και 1 ανήλικος) οι οποίοι περισυλλέχθηκαν από Περιπολικό πλοίο Λ.Σ.-ΕΛ.ΑΚΤ. και μεταφέρθηκαν με τη συνδρομή της Ε/Γ-λάντζας «ΕΛΕΝΗ» Ν.Π.2097 στο λιμάνι των Καλών Λιμένων. Στη συνέχεια, οι διασωθέντες μεταφέρθηκαν στο λιμάνι του Ηρακλείου, συνοδεία στελεχών του Κλιμακίου Ειδικών Αποστολών του Κεντρικού Λιμεναρχείου Ηρακλείου και  του Αστυνομικού Τμήματος Φαιστού. Προανάκριση διενεργείται από το Κεντρικό Λιμεναρχείο Ηρακλείου.

Ακτή Βασιλειάδη Πύλη Ε1-Ε2, 185 10 Πειραιάς, τηλ.: 213137-1714, fax: 210-4191590
website: www.hcg.gr , e-mail: mme@yna.gov.gr
0826694
image1.png




image2.png




